DUSIT มอบ “กล่องกำลังใจ” ทีมแพทย์ – ผู้ป่วย รพ.สนาม อ.หัวหิน
DUSIT มอบ “กล่องกำลังใจจากดุสิต” ให้กับผู้ป่วย ทีมแพทย์และพยาบาล ณ สถานพักฟื้นและพักผ่อนกองทัพบก สวนสนประดิพัทธ์ (โรงพยาบาลสนาม อำเภอ หัวหิน)
11 ส.ค. 2564

บริษัท ดุสิตธานี จำกัด (มหาชน) หรือ DUSIT นำโดย นางศุภจี สุธรรมพันธุ์ ประธานเจ้าหน้าที่บริหารกลุ่ม DUSIT พร้อมด้วย นางธิติยา ชูโต รองประธานฝ่ายปฏิบัติการ – ประเทศไทย DUSIT และนายพิพัฒน์ พัฒนานุสรณ์ ผู้จัดการทั่วไป โรงแรมดุสิตธานี หัวหิน มอบอาหาร “กล่องกำลังใจจากดุสิต” ให้กับผู้ป่วยที่ติดเชื้อไวรัสโคโรนา 2019 รวมถึงทีมแพทย์และพยาบาล เมื่อเร็วๆ นี้ ณ สถานพักฟื้นและพักผ่อนกองทัพบก สวนสนประดิพัทธ์ (โรงพยาบาลสนาม อำเภอ หัวหิน) ทั้งนี้ กล่องกำลังใจจากดุสิต ประกอบไปด้วยขนมและผลไม้พร้อมข้อความให้กำลังใจให้กับผู้ป่วยติดเชื้อไวรัสโคโรนา 2019 ทีมแพทย์และพยาบาล โดยกล่องกำลังใจจากดุสิตจะถูกส่งไปทุกวันคู่กับมื้ออาหารกลางวันที่ทางโรงพยาบาลจัดไว้ให้
 